BEM ลุ้นกำไร Q2/61 โตทะลัก 43% แนะซื้อเป้าหมาย 10 บาท
BEM ลุ้นกำไร Q2/61 โตทะลัก 43% แนะซื้อเป้าหมาย 10 บาท
13 ก.ค. 2561

บล.ฟินันเซีย ไซรัส ระบุในบทวิเคราะห์วันนี้(13ก.ค.) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM คาดการณ์กำไรสุทธิไตรมาส 2/61 ที่ 1,030 ลบ. (+40% เทียบไตรมาสก่อนหน้า, +43% เทียบช่วงเดียวกันของปีก่อน) หนุนจากกำไรขายเงินลงทุน (ขาย XPLC ให้ CKP) 242 ลบ.
ส่วนกำไรปกติคาดหดตัว 2% เทียบไตรมาสก่อนหน้า จากปัจจัยฤดูกาล แต่เติบโต 9% เทียบช่วงเดียวกันของปีก่อน จากรายได้ที่เติบโตดีทั้ง 3 ธุรกิจ  และส่วนแบ่งกำไรบริษัทร่วมที่ปรับขึ้น ส่วนแนวโน้มกำไรปกติไตรมาส 3/61 คาดขยายตัวต่อเนื่อง จากวันหยุดที่น้อย คงประมาณการกำไรปี 61 ที่ 3,709 ลบ. +19% เทียบช่วงเดียวกันของปีก่อน นอกจากนี้ ยังมี Upside จากการเปิดประมูลทางด่วน 3 สาย และรถไฟฟ้าอีก 1 เส้นที่คาดเปิดประมูลปีนี้ คงคำแนะนำซื้อลงทุน ราคาเหมาะสม 10 บาท
 